Document ID: 31979R1799

A Bizottság 1799/79/EGK rendelete
(1979. augusztus 13.)
a tej és tejtermékek piaci értékesítésének megszüntetését és a tejelő állomány átállítását támogató jövedelemtámogatási rendszer alkalmazására vonatkozó szabályokról szóló 1391/78/EGK és 2962/78/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb az 1270/79/EGK rendelettel módosított [1], a tej és a tejtermékek piaci értékesítésének megszüntetését, valamint a tejelő állomány átállítását támogató jövedelemtámogatási rendszer bevezetéséről szóló, 1977. május 17-i 1078/77/EGK tanácsi rendeletre [2] és különösen annak 7. cikkére,
mivel a tej és tejtermékek piaci értékesítésének megszüntetését és a tejelő állomány átállítását támogató jövedelemtámogatási rendszer alkalmazását az 1979/80-as tejév végéig meghosszabbították; mivel a tapasztalatok fényében a legutóbb a 2962/78/EGK rendelettel [3] módosított, a tej és tejtermékek piaci értékesítésének megszüntetését és a tejelő állomány átállítását támogató jövedelemtámogatási rendszer alkalmazására vonatkozó módosított szabályok megállapításáról szóló, 1978. június 23-i 1391/78/EGK bizottsági rendelet [4] egyes rendelkezéseit módosítani kell;
mivel szükségesnek bizonyult különösen a vis maior eseteire vonatkozó rendelkezések megállapítása, valamint az átállítási jövedelemtámogatás csak részbeni visszatérítésének előírása azokra az esetekre, amikor a kedvezményezett az átállítási időszak végén már nem rendelkezik a megkövetelt állományszámmal; mivel, másrészt, ha a kedvezményezett elfogadta a jövedelemtámogatás átvételére vonatkozó kötelezettségvállalásokat, engedélyezni kell részére, hogy utólag a piaci értékesítés megszüntetését támogató jövedelemtámogatási rendszert válassza, bár ilyen esetben a jövedelemtámogatás összegét és a piaci értékesítés megszüntetésének időszakát megfelelően módosítani kell;
mivel az 1391/78/EGK rendelet 8. cikkének (5) bekezdése (amelyet a 2962/78/EGK rendelet vezetett be) engedélyezi egy másodlat kiállítását az 1978. június 24-től kezdődően kiállított személyazonosító igazolványok tekintetében az eredeti elvesztése esetén; mivel célszerűnek bizonyult, hogy az érintett felek bármelyikének kérésére ezt a rendelkezést a fentiekben említett időpontot megelőzően kiállított személyazonosító igazolványokra is alkalmazzák;
mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
Az 1391/78/EGK rendelet a következőképpen módosul:
1. A 12. cikk helyébe a következő rendelkezés lép:
"12. cikk
(1) Amennyiben a jövedelemtámogatás iránti kérelem jóváhagyásának napját követően bekövetkező vis maior következtében a 9. cikk (2) bekezdésében említett kedvezményezett vagy jogutódja egy, a jövedelemtámogatási rendszerből eredő kötelezettséget nem, vagy csak aránytalan áldozatok árán tudna teljesíteni, az érintett tagállam meghatározza az általa szükségesnek tartott intézkedéseket tekintettel a hivatkozott körülményekre.
Az esetnek megfelelően, az ilyen intézkedések magukban foglalhatják az 5. cikk (3) bekezdésében említett piaci értékesítés megszüntetésére vagy átállítására vonatkozó időszak kezdetének elhalasztását, vagy azon időszak során a kötelezettségek meghatározott időre történő felfüggesztését, és a már kifizetett jövedelemtámogatás be nem hajtását, amelyet a 9. cikk (1) bekezdésének megfelelően vissza kellene téríteni.
(2) Az egyedi esetekben figyelembe veendő sajátos körülmények sérelme nélkül különösen a következő helyzetek szolgálhatnak az (1) bekezdésben említett intézkedések valamelyikének igazolására:
a) a kedvezményezett halála, ha a gazdaságot saját maga irányította;
b) a kedvezményezett tartós munkaképtelensége, ha a gazdaságot saját maga irányította;
c) a kedvezményezett által gazdálkodásra használt gazdaság hasznosított mezőgazdasági területe jelentős részének kisajátítása, feltéve hogy az ilyen kisajátítás nem volt előrelátható azon a napon, amikor a kérelmet jóváhagyták;
d) természeti csapás, amely jelentős hatással van a kedvezményezett által gazdálkodásra használt mezőgazdasági területre;
e) a kedvezményezett által szarvasmarhák vagy juhok tartására használt épületek véletlen megsemmisülése;
f) járványos állatbetegség kitörése, amely a kedvezményezett szarvasmarha- vagy juhállományának egy részét vagy egészét érinti.
(3) A tagállamok értesítik a Bizottságot a vis maior általuk elfogadott valamennyi esetéről.
(4) A 9. cikk (1) bekezdésétől eltérve olyan esetben, amely nem tekinthető vis maior esetnek, és amelyben az átállítási jövedelemtámogatás kedvezményezettje az átállítási időszak negyedik éve alatt már nem tesz eleget az 1078/77/EGK rendelet 3. cikke (2) bekezdésének c) pontjában említett kötelezettségvállalásnak, a visszatérítendő jövedelemtámogatás összege vagy - amennyiben részére azt még nem fizették ki - a visszatartandó összeg a jövedelemtámogatás azon teljes összegének a 25 %-a, amelyre jogosult lett volna, és amely százalék minden évben a tartott állatállomány egyedszáma és a megkövetelt állatállomány egyedszáma közötti különbözet arányában csökken."
2. A rendelet a következő 12a. cikkel egészül ki:
"12a. cikk
(1) Az átállítási időszak harmadik évének vége előtt az átállítási jövedelemtámogatás minden jogosultja írásban nyilatkozhat az illetékes hatóságnak, hogy az 1078/77/EGK rendelet 2. cikkében és 4. cikkének (1) bekezdésében említett feltételek elfogadásával az értékesítésmegszüntetési jövedelemtámogatás jogosultja kíván lenni.
(2) Ilyen esetekben az illetékes hatóság megteszi a szükséges kiigazításokat az eredetileg kiállított jóváhagyások vonatkozásában és különösen kiigazítja a piaci értékesítés megszüntetésére vonatkozó időszakot és a még ki nem fizetett jövedelemtámogatási összegeket azon helyzet alapján, amely akkor következett volna be, ha az érdekelt fél kezdettől fogva az értékesítésmegszüntetési jövedelemtámogatást igényelte volna."
3. A 15. cikk a következő bekezdéssel egészül ki:
"A 8. cikk (5) bekezdésében szereplő rendelkezés az érdekelt felek kérésére az 1307/77/EGK rendelet alapján kiállított személyazonosító igazolványokra alkalmazandó."
2. cikk
A 2962/78/EGK rendelet 2. cikkének második bekezdését el kell hagyni.
3. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1979. augusztus 13-án.

Labels: 17
6